METODICKÝ  LIST

Usmernenia vytvorené metodickým orgánom pri OŠaM   MsÚ Žilina pre potreby MZ a učiteľov 1. stupňa 

Téma: Rozvíjanie čitateľskej gramotnosti žiakov na 1.stupni základných škôl

Cieľ:  Posilniť zručnosti učiteľov 1. stupňa ZŠ v rozvíjaní čitateľskej gramotnosti žiakov 
          mladšieho školského veku zvyšovaním úrovne porozumenia prečítaného textu.

Zásobník úloh a otázok pre rozvoj úrovní porozumenia
1.úroveň porozumenia- schopnosť identifikovať informácie explicitne formulované v texte:
Aké postavy v texte vystupujú...
Kde sa dej odohráva...             Aký bol, aká bola...
Nájdi v texte písmeno, slovo, vetu,...
Prečítaj slovo, vetu, časť textu, ktorá popisuje...
Podčiarkni slovo (podstatné, prídavné meno...), vetu (oznamovaciu, opytovaciu, rozkazovaciu)...
Spočítaj slová, vety v texte...
Vyhľadaj v texte najdlhšie, najkratšie slovo (prvé, posledné...)
Vypíš, prečítaj, podčiarkni neznáme výrazy...          Ukáž na obrázku...
Otázka s alternatívami,                                              Vypíš 3,2,1- slabičné slová,     
Dichotomická otázka (áno- nie)                                 Nájdi vetu, ktorá končí...
Ktorý, ktorá, ktoré (z textu)                                       Doslovné reprodukovanie

2. úroveň porozumenia- schopnosť dedukovať z textu.
Dokonči vetu, dej...(podľa textu), 
Popíš miesto, kde sa dej odohráva...
Zoraď slová, vety podľa časovej následnosti...
Vyhľadaj hlavnú myšlienku deja...
Urči začiatok, koniec príbehu
Vyhľadaj v texte hlavné a vedľajšie postavy
Popíš vlastnosti a konania postáv
Popíš, čo majú postavy  spoločné, čim sa líšia
Ktoré vlastnosti charakterizujú, necharakterizujú...
Podľa čoho vieš, zistíš...
Súvislosti a vzťahy medzi postavami (Čo si myslí postava, postavy...)
Nájdi takú časť príbehu, kde sa hovorí o ...
Rozdeľ, rozlíš, rozhodni...
Zisti, ako dlho (čas), ako často ( frekvenciu), prečo (príčinu)...
S ktorým odstavcom súvisí ilustrácia ....
Ktorá informácia hovorí o....
Pomenuj jedným slovom....
Prečo tak postava konala
Aké vlastnosti chýbali postave?    Pomenuj iným slovom...

3. úroveň porozumenia- schopnosť interpretovať a integrovať myšlienky a informácie z textu:
Interpretuj obsah v 1. osobe jednotného čísla
Vysvetli príčinu, následok,
Ako by si zareagoval, ako by si sa zachoval ty?
Prečo tak konal?
Charakterizuj postavu podľa podania,
Čo si myslíš o správaní postavy?
Vytvor z textu dialóg,
Dramatizuj príbeh,
Umiestni príbeh do inej doby,
Vymysli nadpisy pre jednotlivé odstavce,
Myslíš si, že je to pravdivé, nepravdivé (prečo?)
Porovnaj konanie a vlastnosti dvoch hlavných postáv,
Vytvor vlastnú osnovu z textu,
Čo sa stáva, keď vlastnosti postáv majú ľudia v reálnom živote,
Nájdi hlavnú myšlienku,
Aké ponaučenie vyplýva z príbehu?
Nahraď slovo, zameň podobný, opačný význam,
Ktorou postavou by si chcel/nechcel byť a prečo?
Stalo sa aj tebe niečo podobné, kedy?
Nájdi z ríše zvierat  postavu s podobnými vlastnosťami

4. úroveň porozumenia – schopnosť kriticky analyzovať a hodnotiť text:
Rozhodni, či bolo konanie hlavnej postavy správne. Odôvodni prečo áno a alebo prečo nie.
Pretvor daný text do inej literárnej formy, použi iné jazykové prostriedky,
Keby si bol ty hlavná postava, ako by si sa správal v danej situácii, čo by si zmenil?
Vytvor komix k prečítanému textu,
Vyjadri vlastné pocity, ako na teba text zapôsobil: verbálne (jazykové prostriedky), neverbálne (pocity), ilustrácia ( výtvarné prostriedky)  
Ponúkni iné riešenie daného problému,
Čo by stalo, keby...
Rozhodni, ktorá veta je v texte zbytočná, prečo...
Prečo si myslíš, že text je (povesť, rozprávka, bájka...)
Rozpoznaj hlavné znaky formy textu (bájka, povesť, rozprávka, hádanka...)
Prečo autor použil...
Čo chcel autor vyjadriť týmto slovom, vetou...
Ktoré slovo (slová) najviac charakterizuje tento príbeh (text)
Vymysli ako by si riešil, poradil...
Čo si prečítal medzi riadkami (skrytý význam)
Aké iné výrazové prostriedky by si použil?
Predveď, zahraj, neverbálne vyjadri...
Čo v tebe vyvoláva, vyjadri pocit farbami...
Pokús sa negatívne veci zmeniť na kladné,
Vstúp do deja a zmeň ho tak, aby mal zmysel.

Použitá literatúra: 
Babiaková S. :Rozvíjanie čitateľskej gramotnosti žiakov na 1. stupni ZŠ, Naša škola 2007/08
Odporúčaná literatúra: 
Peter Gavora a kol.: Ako rozvíjať porozumenie textu u žiaka
Odporúčaná literatúra pre rozvoj čit. gramotnosti pre žiakov:
Mgr. Beáta Masarovičová: Mimočítankové  čítanie pre 1., 2., 3., 4., ročník ZŠ, Pracovné listy, vydal: POPE print, Peter Pošvanc Železničná 61, 900 24 Veľký Biel, I. vydanie
D. Kovárová- A. Kurtulíková: Mimočítankové čítanie pre 2.ročník, vydav. Orbis Pictus